**Mesto Vrútky**

 Predkladacia správa

Určené:

 ***na zasadnutie Mestskej rady vo Vrútkach dňa 2.12.2020 a***

***Mestského zastupiteľstva vo Vrútkach dňa 08.12.2020***

 Názov materiálu:

**MEMORANDUM O SPOLUPRÁCI**

**na príprave Integrovanej územnej stratégie udržateľného mestského rozvoja „Martin“**

**Návrh na uznesenie**:

**Mestská rada Vrútky**

odporúča MsZ

**I. zobrať na vedomie**

plánované zaradenie územia udržateľného mestského rozvoja „Martin“ do podpory v rámci špecifickej alokácie z Európskeho fondu regionálneho rozvoja pre udržateľný mestský rozvoj z programového obdobia 2021-2027

**II. schváliť**

Memorandum o spolupráci na príprave Integrovanej územnej stratégie udržateľného mestského rozvoja „Martin“

**III. schváliť**

Dodatok č. 1 k Memorandu o spolupráci na príprave Integrovanej územnej stratégie udržateľného mestského rozvoja „Martin“

**IV. poveriť primátora**

podpísaním Memoranda o spolupráci na príprave Integrovanej územnej stratégie udržateľného mestského rozvoja „Martin“ a vykonaním ďalších krokov potrebných na získanie podpory v rámci špecifickej alokácie z Európskeho fondu regionálneho rozvoja pre udržateľný mestský rozvoj z programového obdobia 2021-2027

**Mestské zastupiteľstvo Vrútky**

**I. berie na vedomie**

plánované zaradenie územia udržateľného mestského rozvoja „Martin“ do podpory v rámci špecifickej alokácie z Európskeho fondu regionálneho rozvoja pre udržateľný mestský rozvoj z programového obdobia 2021-2027

**II. schvaľuje**

Memorandum o spolupráci na príprave Integrovanej územnej stratégie udržateľného mestského rozvoja „Martin“

**III. schvaľuje**

Dodatok č. 1 k Memorandu o spolupráci na príprave Integrovanej územnej stratégie udržateľného mestského rozvoja „Martin“

**IV. poveruje primátora**

podpísaním Memoranda o spolupráci na príprave Integrovanej územnej stratégie udržateľného mestského rozvoja „Martin“, ako aj Dodatku č. 1 k tomuto Memorandu a vykonaním ďalších krokov potrebných na získanie podpory v rámci špecifickej alokácie z Európskeho fondu regionálneho rozvoja pre udržateľný mestský rozvoj z programového obdobia 2021-2027

Vo Vrútkach, dňa 30. 11. 2020

Spracoval: Mgr. Branislav Zacharides, primátor

Predkladá: Mgr. Branislav Zacharides, primátor

...................................................

 podpis predkladateľa

**Dôvodová správa**

Mestské zastupiteľstvo vo Vrútkach schválilo uznesením č. 42/2020 zo dňa 25.8.2020 predĺženie platnosti Programu hospodárskeho rozvoja a sociálneho rozvoja mesta Vrútky na roky 2014 – 2020 do 31.12.2023. Ako bolo uvedené v dôvodovej správe k tomuto bodu, jednou z aktuálnych čŕt spôsobu riadenia európskych štrukturálnych a investičných fondov na území SR v nastávajúcom programovom období 2021 – 2027 je aj **posilnenie územného (teritoriálneho) princípu**. Podľa tohto princípu budú mať sociálno – ekonomickí partneri v území posilnenú pozíciu pri definovaní strategických projektov, ktoré dané územie potrebuje, pričom z hľadiska strategického plánovania sa má nový systém riadenia opierať na regionálnej úrovni o dva strategické dokumenty – Program hospodárskeho rozvoja a sociálneho rozvoja samosprávneho kraja a **stratégiu udržateľného mestského rozvoja (UMR)** pre každé územie UMR. Podľa znenia návrhu Nariadenia Európskej rady a Európskeho parlamentu o Európskom fonde regionálneho rozvoja **minimálne 6 % zdrojov EFRR na vnútroštátnej úrovni** v rámci cieľa Investovanie do zamestnanosti a rastu s výnimkou zdrojov na technickú pomoc **sa alokuje na udržateľný rozvoj miest** vo forme miestneho rozvoja vedeného komunitou, integrovaných územných investícií alebo ostatných územných nástrojov v rámci CP 5.

Na území ŽSK dalo Ministerstvo investícií, reg. rozvoja a informatizácie SR (MIRRI) možnosť vytvoriť tri územia UMR – žilinské, martinské a liptovskomikulášsko – ružomberské. Primátorov jadrových miest týchto území osobitným listom vyzvala podpredsedníčka vlády SR Veronika Remišová k prejaveniu záujmu na tvorbe spoločnej stratégie UMR formou uzatvorenia Memoranda o spolupráci medzi samosprávami, ktoré majú záujem vytvoriť spoločné územie UMR. Na základe tejto skutočnosti sa uskutočnili rokovania medzi primátormi miest Martin a Vrútky, ktorých výsledkom bola dohoda o prizvaní obcí Bystrička, Diaková, Dražkovce, Lipovec, Košťany nad Turcom a Sučany a na základe vzájomnej dohody štatutárov týchto samospráv aj o prizvaní obce Žabokreky k spolupráci pri príprave spoločnej **Integrovanej územnej stratégie udržateľného rozvoja „Martin“**. Znenie memoranda vychádza zo vzoru zaslaného z MIRRI. Znenie Dodatku č. 1 k tomuto Memorandu reaguje na vstup Obce Žabokreky na do spolupráce na príprave stratégie.

Mgr. Branislav Zacharides, primátor

**MEMORANDUM O SPOLUPRÁCI**

**na príprave Integrovanej územnej stratégie udržateľného mestského rozvoja „Martin“**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**zúčastnené strany:**

**Mesto Martin**

sídlo: Námestie S. H. Vajanského 1, 036 49 Martin

štatutárny orgán: Ján Danko, primátor

IČO: 00 316 792

**a**

**Mesto Vrútky**

sídlo: Námestie S. Zachara 4, 038 61 Vrútky

štatutárny orgán: Mgr. Branislav Zacharides, primátor

IČO: 00 647 209

**a**

**Obec Bystrička**

sídlo: Bystrička 260, 038 04 Bystrička

štatutárny orgán: Zdenka Maršalová, starostka

IČO: 00 316 601

**a**

**Obec Diaková**

sídlo: Diaková 18, 038 02 Diaková

štatutárny orgán: Miroslav Haverla, starosta

IČO: 00 648 370

a

**Obec Dražkovce**

sídlo: Dražkovce 45, 038 02 Dražkovce

štatutárny orgán: Eva Gáborová, starostka

IČO: 00 316 628

a

**Obec Košťany nad Turcom**

sídlo: Košťany nad Turcom 64, 038 41 Košťany nad Turcom

štatutárny orgán: Ing. Marián Bunganič, starosta

IČO: 00 316 741

a

**Obec Lipovec**

sídlo: ul. Hrabiny 290, 038 61 Vrútky

štatutárny orgán: PhDr. Jozef Mada, starosta

IČO: 00 316 776

a

**Obec Sučany**

sídlo: Námestie SNP 31, 038 52 Sučany

štatutárny orgán: Martin Rybár, starosta

IČO: 00 316 938

a

**Obec Turčianske Kľačany**

sídlo: Turčianske Kľačany 179, 038 61 Vrútky

štatutárny orgán: Ing. Adriana Záborská, starostka

IČO: 00 316 971

Vyššie uvedené zúčastnené strany,

* **uvedomujúc si zodpovednosť za rozvoj územia** udržateľného mestského rozvoja, ktoré je definované v článku 3 tohto memoranda, ako aj rozvoj územia Žilinského kraja,
* **zdôrazňujúc dôležitosť a nevyhnutnosť spolupráce a partnerského prístupu** v procese prípravy Integrovanej územnej stratégie udržateľného mestského rozvoja Martin a tým aj Integrovanej územnej stratégie Žilinského kraja,

**vyhlasujú toto memorandum:**

**Článok 1**

**Definovanie základných pojmov**

* 1. **Integrovaná územná stratégia** (ďalej aj „IÚS“) je komplexná rozvojová stratégia územia integrujúca všetky aspekty rozvoja a rozvojové aktivity v území. IÚS sú spracovávané ako Programy hospodárskeho rozvoja a sociálneho rozvoja (ďalej aj „PHRSR“) samosprávnych krajov v spolupráci so sociálno-ekonomickými partnermi v zmysle zákona č. 539/2008 Z. z. o podpore regionálneho rozvoja v znení neskorších predpisov. IÚS sú základnou stratégiou pre zabezpečenie integrovaného územného rozvoja podporovaného územnými nástrojmi EÚ, ako sú integrované územné investície.
	2. **Integrované územné investície** (ďalej aj „IÚI“) sú jedným z kľúčových finančných nástrojov implementácie IÚS. Investície, ktoré získajú podporu z jedného alebo viacerých fondov, jedného alebo viacerých programov alebo z viac ako jednej priority toho istého programu, sa môžu realizovať ako IÚI. Nástroj IÚI nahrádza systém dopytovo orientovaných výziev, avšak nevylučuje ich využitie v špecifických prípadoch.
	3. **Spoločný program rozvoja obcí** označovaný doposiaľ ako Program hospodárskeho rozvoja a sociálneho rozvoja viacerých obcí (ďalej aj „PHRSR VO“) je strednodobý rozvojový dokument, ktorý je vypracovaný v súlade s cieľmi a prioritami ustanovenými v Národnej stratégii regionálneho rozvoja SR a zohľadňuje ciele a priority ustanovené v programe rozvoja vyššieho územného celku, na území ktorého sa obce nachádzajú, a je vypracovaný podľa záväzných častí územnoplánovacích dokumentácií združených obcí v súlade so zákonom č. 539/2008 Z. z. o podpore regionálneho rozvoja v znení neskorších predpisov (ďalej len „zákon o podpore regionálneho rozvoja“). Ak nemá obec vypracovaný vlastný program rozvoja obce, môže si vypracovať pri uplatnení partnerstva s jednou územne susediacou obcou alebo viacerými územne susediacimi obcami spoločný program rozvoja obcí.
	4. **Integrovaná územná stratégia udržateľného mestského rozvoja** (ďalej len **„IÚS UMR**“) je nástrojom na podporu využitia rozvojového potenciálu a riešenia spoločných problémov jadrového mesta a jeho zázemia tvoriace územie udržateľného mestského rozvoja. Je spoločnou stratégiou územia UMR.
	5. **Územie udržateľného mestského rozvoja** (ďalej len „**územie UMR**“) je územie jadrového mesta a obcí jeho zázemia, v ktorom prebiehajú intenzívne interakcie a medzikomunálna spolupráca a implementácia spoločnej stratégie zabezpečuje efektívne využitie rozvojového potenciálu a riešenie problémov.
	6. **Sociálno-ekonomickí partneri** sú subjekty verejnej správy, podnikatelia a mimovládne organizáciepôsobiace v oblasti regionálneho rozvoja na miestnej, regionálnej alebo celoštátnej úrovni.

**Článok 2**

**Predmet a účel memoranda**

Hlavným predmetom a účelom tohto memoranda je najmä:

1. určiť územie udržateľného mestského rozvoja Martin (skrátená názov UMR Martin) ako integrovaného mestského strategicko-plánovacieho regiónu,
2. spolupracovať na príprave Integrovanej územnej stratégie UMR „Martin“ ako súčasť Integrovanej územnej stratégie Žilinského kraja s využitím postupov podľa Jednotného metodického rámca pre prípravu integrovaných územných stratégií a investícií v SR v programovom období 2021 – 2027,
3. zriadiť Kooperačnú radu UMR „Martin“ ako koordinačný nástroj funkčného mechanizmu partnerstva, komunikácie a rozhodovania pri príprave IÚS UMR „Martin“ s určením základných princípov, pravidiel a ďalších podmienok tejto územnej spolupráce.

**Článok 3**

**Vymedzenie územia UMR „Martin“**

Zúčastnené strany sa dohodli, že územie udržateľného mestského rozvoja „Martin“ tvorí územie mesta Martin a týchto navzájom katastrálne susediacich miest a obcí: Vrútky, Bystrička, Diaková, Dražkovce, Košťany nad Turcom, Lipovec, Sučany, Turčianske Kľačany.

**Článok 4**

**Princípy spolupráce UMR**

Vyššie uvedené zúčastnené strany podpisom tohto memoranda deklarujú, že v rámci tejto spolupráce budú dodržiavať najmä princíp partnerstva, zabezpečenia udržateľného rozumného (smart) rozvoja územia za súčasného rešpektovania objektívne oprávnených záujmov sociálno-ekonomických partnerov v území UMR.

**Článok 5**

**Integrovaná územná stratégia UMR**

1. Zúčastnené strany potvrdzujú, že Integrovaná územná stratégia UMR „Martin“ bude spoločnou stratégiou územia UMR. IÚS UMR bude spracovávaná obdobne ako PHRSR VO v súlade s princípom partnerstva za účasti sociálno-ekonomických partnerov v zmysle zákona č. 539/2008 Z.z. o podpore regionálneho rozvoja a za dodržania nižšie uvedených podmienok.
2. Z dôvodu naplnenia účelu tohto memoranda sa zúčastnené strany zaväzujú:
3. aktívne sa podieľať na príprave IÚS UMR „Martin“ a za tým účelom si poskytovať potrebnú súčinnosť,
4. umožniť zástupcom sociálno-ekonomických partnerov z podnikateľského a neziskového sektora aktívne sa podieľať na príprave a implementácii IÚS UMR „Martin“ v súlade s princípom partnerstva
5. Mesto Martin sa zaväzuje :
6. organizačne a administratívne koordinovať procesy prípravy IÚS UMR „Martin“ a vytvárať odborné, personálne, administratívne a finančné predpoklady pre prípravu IÚS UMR a pre efektívnu spoluprácu zúčastnených strán UMR „Martin“
7. iniciovať vytvorenie Kooperačnej rady UMR „Martin“ podľa čl. 2 ods. 3 a administratívne a organizačne podporovať jej činnosť.
8. IUS UMR „Martin“ bude schvaľovať Kooperačná rada UMR po predchádzajúcom prerokovaní návrhu IUS UMR so všetkými zúčastnenými stranami tohto memoranda, ktoré budú mať právo sa k návrhu IUS UMR vyjadriť a predložiť svoje návrhy a pripomienky. Na schválenie IUS UMR sa nevyžaduje súhlas obecného, či mestského zastupiteľstva každej zúčastnenej strany, s výnimkou prípadu uvedeného v odseku 5 tohto článku.
9. Zúčastnené strany sa dohodli, že IÚS UMR bude spracovaný tak, že bude zahŕňať stratégie územného a miestneho rozvoja a operácie zúčastnených strán v takom rozsahu, že tieto mestá a obce nemusia spracovávať osobitný PHRSR obce (Plán rozvoja obce) podľa zákona o podpore regionálneho rozvoja. Ak sa niektorá zo zúčastnených strán rozhodne IÚS UMR akceptovať ako svoje PHRSR (Plán rozvoja obce, či mesta), musí takýto postup obce, či mesta schváliť obecné zastupiteľstvo príslušnej obce, resp. mestské zastupiteľstvo príslušného mesta.

**Článok 6**

**Kooperačná rada UMR**

* 1. Kooperačná rada UMR je koordinačný nástroj funkčného mechanizmu partnerstva, komunikácie a rozhodovania pri príprave IÚS UMR.
	2. Zúčastnené strany sa zaväzujú, že v záujme dosiahnutia účelu tohto memoranda vytvoria Kooperačnú radu UMR. Zriadenie a činnosť tejto rady sa bude riadiť nižšie uvedenými podmienkami a pravidlami.
	3. Kooperačná rada UMR koordinuje prípravu a schvaľuje IÚS UMR a slúži na zabezpečenie participatívneho manažmentu integrovaného rozvoja územia UMR.
	4. Kooperačná rada UMR je zložená zo zástupcov :
1. miestnej územnej samosprávy (miest a obcí) tvoriacich územie UMR,
2. podnikateľského sektora, akademického sektora a školstva,
3. štátnej správy a občianskej spoločnosti.
	1. Činnosť Kooperačnej rady UMR koordinuje jej predseda. Predsedom Kooperačnej rady UMR je primátor mesta Martin alebo ním poverená osoba. Predseda Kooperačnej rady zastupuje Kooperačnú radu UMR navonok aj dovnútra v zmysle mandátu mu zvereného touto radou.
	2. Úlohy spojené s realizáciou činnosti Kooperačnej rady UMR vykonáva jej sekretariát, ktorý zriaďuje a jeho činnosť personálne, organizačne a finančne zabezpečuje mesto uvedené v čl. 7 ods. 2 tohto memoranda.
	3. Podrobnosti o zložení a kreovaní, činnosti, pôsobnosti a spôsobe rozhodovania Kooperačnej rady UMR a o postavení predsedu tejto rady určí Štatút Kooperačnej rady UMR, ktorý schvaľujú všetky zúčastnené strany tohto memoranda.

**Článok 7**

**Spoločné ustanovenia**

* 1. Zúčastnené strany berú na vedomie, že IUS UMR je súčasťou IUS Žilinského samosprávneho kraja a Žilinský samosprávny kraj poskytuje potrebnú súčinnosť a metodicky pomáha pri kreovaní a činnosti Kooperačnej rady UMR a pri príprave IUS UMR „Martin“.
	2. Náklady spojené s prípravou IUS UMR, ako aj so zriadením a činnosťou Kooperačnej rady UMR znáša mesto Martin, ak sa zúčastnené strany písomne nedohodnú inak v tomto memorande alebo neskôr po jeho podpise.
	3. Písomnosti si budú zúčastnené strany doručovať osobne alebo ako doporučenú zásielku na adresu uvedenú v záhlaví tohto memoranda. Zásielka sa považuje za doručenú aj v prípade, že ju adresát odmietne prevziať. V prípade, že sa zásielku nepodarilo adresátovi doručiť, považuje sa táto za doručenú na tretí deň po jej uložení poštovým podnikom.
	4. Podiel mesta/obce na majetku, ktorý by mal byť prípadne získaný spoločnou činnosťou, bude ešte pred zahájením jednotlivých krokov smerujúcich k nadobudnutiu majetku dohodnutý v osobitnej zmluve medzi príslušnými obcami/mestami.

**Článok 8**

**Záverečné ustanovenia**

1. Zúčastnené strany budú riešiť spory vyplývajúce z interpretácie alebo implementácie tohto memoranda rokovaním alebo inými prostriedkami na urovnanie sporov v súlade s princípom partnerstva a vzájomnej spolupráce a vzájomného rešpektovania sa.
2. Každá zúčastnená strana deklaruje, že pred podpisom tohto memoranda jej obecné, resp. mestské zastupiteľstvo vyslovilo súhlas s uzavretím tohto memoranda.
3. Zúčastnené strany sa dohodli, že k tomuto memorandu môžu dodatočne pristúpiť aj ďalšie mestá a obce, a to písomným dodatkom odsúhlaseným všetkými zúčastnenými stranami.
4. Toto memorandum sa uzatvára na dobu neurčitú. Každá zo zúčastnených strán môže odstúpiť od tohto memoranda aj bez uvedenia dôvodu. Takéto odstúpenie musí byť písomné a musí byť doručené mestu Martin, inak je neplatné. Odstúpenie je účinné dňom jeho doručenia mestu Martin. Spôsob vyporiadania majetkových a finančných práv pri odstúpení od memoranda bude dojednaný v osobitnej zmluve medzi zúčastnenými stranami a odstupujúcou obcou/mestom.
5. Toto memorandum je možné meniť a dopĺňať iba písomnými dodatkami odsúhlasenými všetkými zúčastnenými stranami.
6. Toto memorandum nadobúda platnosť dňom jeho podpisu všetkými zúčastnenými stranami a účinnosť dňom nasledujúcim po dni jeho zverejnenia na webovom sídle mesta Martin.
7. Každá zúčastnená strana obdrží jedno vyhotovenie tohto memoranda.
8. Zúčastnené strany vyhlasujú, že toto memorandum uzatvárajú dobrovoľne, na základe svojej slobodnej vôle a na znak súhlasu s jeho obsahom ho podpisujú.

V ......................... dňa .........................

Mesto Martin Mesto Vrútky

............................................................ .........................................................

Ján Danko Mgr. Branislav Zacharides

primátor primátor

Obec Bystrička Obec Diaková

............................................................ .........................................................

Zdenka Maršalová Miroslav Haverla

 starosta starosta

Obec Dražkovce Obec Košťany nad Turcom

............................................................ .........................................................

Eva Gáborová Ing. Marián Bunganič

 starosta starosta

Obec Lipovec Obec Sučany

............................................................ .........................................................

 PhDr. Jozef Mada Martin Rybár

 starosta starosta

Obec Turčianske Kľačany

............................................................

 Ing. Adriana Záborská

 starosta

**Dodatok č. 1**

**k memorandu o spolupráci**

**na príprave Integrovanej územnej stratégie udržateľného mestského rozvoja „Martin“**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**zúčastnené strany:**

**Mesto Martin**

sídlo: Námestie S. H. Vajanského 1, 036 49 Martin

štatutárny orgán: Ján Danko, primátor

IČO: 00 316 792

**a**

**Mesto Vrútky**

sídlo: Námestie S. Zachara 4, 038 61 Vrútky

štatutárny orgán: Mgr. Branislav Zacharides, primátor

IČO: 00 647 209

**a**

**Obec Bystrička**

sídlo: Bystrička 260, 038 04 Bystrička

štatutárny orgán: Zdenka Maršalová, starostka

IČO: 00 316 601

**a**

**Obec Diaková**

sídlo: Diaková 18, 038 02 Diaková

štatutárny orgán: Miroslav Haverla, starosta

IČO: 00 648 370

a

**Obec Dražkovce**

sídlo: Dražkovce 45, 038 02 Dražkovce

štatutárny orgán: Eva Gáborová, starostka

IČO: 00 316 628

a

**Obec Košťany nad Turcom**

sídlo: Košťany nad Turcom 64, 038 41 Košťany nad Turcom

štatutárny orgán: Ing. Marián Bunganič, starosta

IČO: 00 316 741

a

**Obec Lipovec**

sídlo: ul. Hrabiny 290, 038 61 Vrútky

štatutárny orgán: PhDr. Jozef Mada, starosta

IČO: 00 316 776

a

**Obec Sučany**

sídlo: Námestie SNP 31, 038 52 Sučany

štatutárny orgán: Martin Rybár, starosta

IČO: 00 316 938

a

**Obec Turčianske Kľačany**

sídlo: Turčianske Kľačany 179, 038 61 Vrútky

štatutárny orgán: Ing. Adriana Záborská, starostka

IČO: 00 316 971

a

**Obec Žabokreky**

sídlo: Žabokreky 145, 038 40 Žabokreky

štatutárny orgán: Ing. Zuzana Valocká

IČO: 00 317 047

sa v súlade s čl. 8 ods. 3 Memoranda o spolupráci na príprave Integrovanej územnej stratégie udržateľného mestského rozvoja „Martin“ dohodli na tomto dodatku:

1. Obec Žabokreky pristupuje k Memorandu o spolupráci na príprave Integrovanej územnej stratégie udržateľného mestského rozvoja „Martin“ v plnom rozsahu a zaväzuje sa vyvíjať všetku potrebnú činnosť na dosiahnutie cieľov vyplývajúcich z memoranda.
2. V článku 3 memoranda sa na konci dopĺňa slovo „Žabokreky“.
3. Každá zúčastnená strana deklaruje, že pred podpisom tohto dodatku jej obecné, resp. mestské zastupiteľstvo vyslovilo súhlas s uzavretím tohto dodatku a s pristúpením obce Žabokreky.
4. Tento dodatok nadobúda platnosť dňom jeho podpisu všetkými zúčastnenými stranami a účinnosť dňom nasledujúcim po dni jeho zverejnenia na webovom sídle mesta Martin.
5. Každá zúčastnená strana obdrží jedno vyhotovenie tohto dodatku.
6. Zúčastnené strany vyhlasujú, že tento dodatok uzatvárajú dobrovoľne, na základe svojej slobodnej vôle a na znak súhlasu s jeho obsahom ho podpisujú.

V ......................... dňa .........................

Mesto Martin Mesto Vrútky

............................................................ .........................................................

 Ján Danko Mgr. Branislav Zacharides

 primátor primátor

Obec Bystrička Obec Diaková

............................................................ .........................................................

 Zdenka Maršalová Miroslav Haverla

 starosta starosta

Obec Dražkovce Obec Košťany nad Turcom

............................................................ .........................................................

 Eva Gáborová Ing. Marián Bunganič

starosta starosta

Obec Lipovec Obec Sučany

............................................................ .........................................................

 PhDr. Jozef Mada Martin Rybár

 starosta starosta

Obec Turčianske Kľačany Žabokreky

............................................................ ....................................................

 Ing. Adriana Záborská Ing. Zuzana Valocká

 starosta starosta